Diari Oficial de la Generalitat Valenciana


Sumari del DOGV 7938, del 16-12-2016 (2016/9142)

Notificació de la sentència dictada en el procediment de guarda i custòdia número 495/2016.
-------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9142


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 495/2016. [2016/9142]  
Procediment: família, guarda, custòdia i aliments de fill menor no matrimonial no consensuat 000495/2016 €guarda i custòdia 1828/2015, mesures coetànies 553/2016-H.  
Demandant: María Isabel Camiña Chinchilla.  
Procuradora: Carmen Lis Gómez.  
Demandat: Pedro Redondo Bondía.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 000495/2016, a instàncies de María Isabel Camiña Chinchilla, representada per la procuradora Carmen Lis Gómez, contra Pedro Redondo Bondía, en situació de rebel·lia, en què, en data 21 de juliol de 2016, s'ha dictat la sentència que té la part dispositiva com segueix:  
«Estime la demanda formulada per la representació processal de María Isabel Camiña Chinchilla contra Pedro Redondo Bondía, i dispose les mesures següents:  
- La titularitat i l'exercici de la pàtria potestat compartits entre ambdós progenitors.  
- La guarda i custòdia de la filla l'atribuïsc a la mare.  
- El règim de visites amb el progenitor serà el següent:  
El pare no custodi gaudirà de visites els caps de setmana alterns. Recollirà la menor al domicili matern els divendres a les 19.00 hores i l'hi reintegrarà a les 20.30 hores del diumenge, en horari d'hivern, i a les 21.30 en horari d'estiu.  
Així mateix, el pare podrà tindre la seua filla en companyia seua la meitat de les vacances escolars de Nadal, Setmana Santa i Falles, que es dividiran en dos períodes, i convindran de mutu acord ambdós progenitors els períodes que han de gaudir. Si hi ha desacord, l'elecció correspondrà a la mare els anys parells i al pare els anys senars.  
  
Pel que fa a les vacances d'estiu, establisc que la menor passarà amb cada progenitor la meitat de les vacances d'estiu, per períodes de quinzenes seguides. L'elecció de cada període serà de mutu acord, i en cas de discrepància elegirà la mare els anys parells i el pare els senars. L'elecció se l'han de comunicar, com a mínim, amb dos mesos d'antelació, abans que s'hi produïsca.  
Els progenitors gaudiran a mitges la seua filla els dies festius que hi haja al llarg del curs escolar, els ponts correspondran al progenitor que estiga gaudint de la menor.  
?La pensió alimentària a favor de la filla anirà a càrrec del progenitor i l'establisc en 180 euros mensuals, la qual s'haurà d'ingressar en el compte bancari que designe a aquest efecte la mare.  
Les despeses extraordinàries que produïsca la menor en l'esdevenidor les satisfaran al 50 % ambdós progenitors.  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent, sense aquests requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb els quatre dígits - dos darrers números de l'any, a l'oficina Banesto, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Així, per aquesta sentència, ho pronuncie, mane i firme.  
Publicació. La sentència anterior ha sigut donada, llegida i publicada pel jutge o la jutgessa que la va dictar, mentre celebrava audiència pública en el mateix dia de la data, de la qual cosa jo, el secretari judicial, done fe.València.»  
  
I perquè valga de notificació de forma deguda a Pedro Redondo Bondía, en rebel·lia, expedisc i firme aquest edicte.  
  
València, 15 de novembre de 2016.- El lletrat de l'Administració de justícia: José Esteban Briz Recio.